**Associazione Sportiva Roma**, lyhennettynä usein *AS Roma* tai *Roma* (BIT: ASR) on italialainen jalkapalloseura, jonka kotikaupunki on maan pääkaupunki Rooma. Joukkueesta yleisimmin käytetty lempinimi *Keltapunaiset* (ital. *Giallorossi*) viittaa sen tunnusväreihin – kristinuskossa Jumalaa tai paavia symboloivaan kullankeltaiseen sekä keisarillista arvokkuutta kuvastavaan purppuranpunaiseen. Muita seurasta käytettyjä lempinimiä ovat *Taikuus* (ital. *La Magica* tai *A Maggica*) sekä *Sudet* (ital. *I Lupi*), joka viittaa logossakin esiintyvään roomalaisen mytologian naarassuteen.

AS Roma on pelannut kautta 1951–1952 lukuun ottamatta koko historiansa maan ylimmällä sarjatasolla Serie A:ssa. Italian mestaruuden se on voittanut kolmesti, Italian cupin yhdeksän kertaa ja Italian supercupin kaksi kertaa. Lisäksi seura voitti Messucupin keväällä 1961.

Historia
--------

### Seuran synty

Associazione Sportiva Roma perustettiin 22. heinäkuuta 1927 yhdistämällä kolme pääkaupungin pientä seuraa: *S.S. Alba-Audace Roma*, *Roman F.C.* ja *Fortitudo-Pro Roma S.G.S.*. Myös SS Lazio haluttiin mukaan fuusioon, mutta seuran johto ei suostunut edes neuvottelemaan asiasta, sillä alueen suurimpana joukkueena sillä olisi ollut eniten hävittävää yhdistymisessä. Seuraliitoksen taustalla oli kansallisessa fasistipuolueessa vaikuttaneen Italo Foschin toive vahvemmasta roomalaisseurasta. Foschin tarkoituksena oli rakentaa Rooman nimeä kantava joukkue, joka kykenisi haastamaan Italian jalkapalloa hallinneet pohjoisitalialaiset seurat. Joukkueen roomalaista imagoa korostettiin entisestään valjastamalla sen käyttöön Rooman kaupungin tunnusvärit, keisarillinen purppura ja kristinuskoa symboloiva kullankeltainen. Uuden seuran ensimmäisenä kotikenttänä toimi Motovelodromo Appio, jonka kuitenkin korvasi Campo Testaccio pari vuotta seuran perustamisen jälkeen.

### Ensimmäiset vuodet

Vuonna 1928 seuran ensiaskelia puheenjohtajana tarkkaillut Italo Foschi siirtyi sivuun, ja tehtävän otti vastaan Renato Sacerdoti. Sacerdoti onnistui yhdessä seuran ensimmäisen päävalmentajan, englantilaisen William Garbuttin kanssa rakentamaan Romalle varsin vakuuttavan pelaajarungon. Keskikentällä luutivat Fulvio Bernardini sekä maailmanmestaruuden vuonna 1934 voittanut Attilio Ferraris. Maalinteosta vastasi puolestaan Roman paidassa kaikkiaan 103 osumaa uransa aikana viimeistellyt Rodolfo Volk. 8. joulukuuta 1929 Volk viimeisteli ottelun ainoan maalin historian ensimmäisessä Rooman derbyssä SS Laziota vastaan.

Keväällä 1931 Roma oli jo matkalla historiansa ensimmäiseen Italian mestaruuteen, mutta Juventus jäi lopulta neljän pisteen päähän. Rodolfo Volk puolestaan voitti seuran historian ensimmäisen kansallisen maalikuninkuuden 30 osumallaan. Samalla kaudella Roman riveissä pelasi ensimmäistä kertaa myös maalivahti Guido Masetti, jonka ura keltapunaisissa kesti 338 ottelun verran. Syksyllä 1933 Rodolfo Volk myytiin fanien vastustuksesta huolimatta ulos, mutta puheenjohtaja Sacerdoti löysi paikkaajiksi *"kolme argentiinalaista muskettisoturia"*, Enrico Guaitan, Andrea Stagnaron ja Alessandro Scopellin.

### Sensin valtakausi

Valta AS Roman johdossa on vaihtunut varsin tiuhaan sen historian aikana. Vuosina 1993–2008 puheenjohtajana toiminut Francesco Sensi on sen historian pitkäaikaisin puheenjohtaja. Francesco "Franco" Sensin aikakaudella seuran talous heikentyi huomattavasti raskaiden velkojen takia, mutta Sensi pelasti myös kerta toisensa jälkeen seuran konkurssin partaalta tarvittaessa vaikka omilla rahoillaan.

Suureksi seuraksi AS Roma on menestynyt jokseenkin vaatimattomasti. Se on voittanut historiansa aikana kolme *Scudettoa* eli Italian mestaruutta. Ensimmäisen se saavutti toisen maailmansodan aikana vuosina 1941–1942, toisen kaudella 1982–1983 ja viimeisimmän vuosituhannen alussa kaudella 2000–2001. Italian cupin AS Roma on voittanut seitsemän kertaa, joista viimeisimmän kaudella 1990–1991. AS Roma on pelannut yhtä kautta (1951–1952) lukuun ottamatta aina Serie A:ssa. Paras menestys eurokentillä tuli toisen mestaruuden jälkeen kaudella 1983–1984, kun AS Roma selvisi Euroopan cupin (Mestarien liigan edeltäjä) finaaliin, mutta hävisi mestaruuden Liverpool FC:lle rangaistuspotkukilpailussa.

Kotiottelunsa AS Roma pelaa Rooman Stadio Olimpicolla, kuten myös kaupungin toinen Serie A -joukkue SS Lazio. Joukkueen kapteeni ja sen suurin ikoni on Francesco Totti, joka on syntyjään roomalainen. Totti on pelannut koko uransa AS Romassa.

AS Roma oli lähellä päästä välieriin vuoden 2006–2007 Mestarien liigassa. Ensimmäisessä puolivälieräottelussa se voitti 2–1 Manchester Unitedin kotonaan. Toisesta ottelusta odotettiin tiukkaa peliä, mutta Manchester United vei pelin lopulta 7–1, joka oli mestarien liigan puolivälieräotteluiden suurinumeroisin voitto kautta aikojen. Näin välieräpaikka jäi saavuttamatta.

Kauden 2006–2007 lopussa AS Roma voitti historiansa kahdeksannen Italian cupin, kun se kaatoi finaalissa Interin yhteismaalein 7–4. Francesco Totti voitti Italian Serie A:n maalikuninkuuden 26 maalilla ja Euroopan kauden parhaan maalintekijän tittelin. Elokuussa 2007 AS Roma voitti Italian supercupin finaalissa Interin Daniele De Rossin maalilla 1–0.

### DiBenedetton aikakausi

Huhtikuussa 2011 Sensin perheen omistama Italpetroli myi 67,1 prosenttia AS Roman osakkeista yhdysvaltalaiselle Thomas R. DiBenedettolle ja Unicredit-pankille. Heinäkuussa 2011 Rosella Sensi jätti tehtävänsä Roman puheenjohtajana ja perheen valtakausi seurassa oli ohi. Syyskuussa 2011 DiBenedettosta tuli seuran ensimmäinen ulkomaalainen puheenjohtaja. Uuden omistajan alaisuudessa Romaa valmensi espanjalainen Luis Enrique, jonka piti luotsata seura takaisin mestaruuskantaan. Kausi 2011/12 sujui kuitenkin heikosti ja Enrique sai ankaraa kritiikkiä sekä faneilta että lehdistöltä. Lopulta espanjalainen päätti erota tehtävästään kauden päätteeksi. Kausi päättyi seuran osalta lopulta seitsemänteen sijaan.

Enriquen jälkeen päävalmentajaksi palkattiin kokenut Zdeněk Zeman. Syyskuussa 2012 DiBenedetto jätti puheenjohtajan tehtävät ja hänen seuraajakseen nousi yhdysvaltalainen James Pallotta. Joulukuussa 2012 AS Roma vahvisti rakennuttavansa uuden stadionin Tor di Valleen, Rooman lounaispuolelle. Pelillinen menestys Serie A:ssa oli ailahtelevaa ja viiden perättäisen voitottoman ottelun putki päätti lopulta Zemanin valmennuspestin helmikuun alussa 2013.

Kaudeksi 2013–2014 AS Roman päävalmentajaksi tuli Rudi Garcia. Hänen johdollaan seura voitti kauden kymmenen ensimmäistä liigaotteluaan, mikä on Serie A:n kaikkien aikojen ennätys.

Saavutukset
-----------

* Italian pääsarjamestaruudet: **3** (1942, 1983, 2001)
* Italian cupin voitot: **9** (1964, 1969, 1980, 1981, 1984, 1986, 1991, 2007, 2008)
* Italian supercup: **2** (2001, 2007)
* Messucup-voitot (nyk. Eurooppa-liiga): **1** (1961)
* Serie B:n mestaruudet: **1** (1952)
* Konferenssiliiga-voitot 1 (2022)

Ennätyksiä
----------

### Joukkue

* Suurin kotivoitto: Roma – US Cremonese **9–0** (13. lokakuuta 1929), Roma – Altay SK **10–1** (7. marraskuuta 1962)
* Suurin kotitappio: Roma – AC Torino **0–7** (28. huhtikuuta 1946)
* Suurin vierasvoitto: AC Reggiana – Roma **0–7** (11. toukokuuta 1952)
* Suurin vierastappio: Ferencváros – Roma **8–0** (22. kesäkuuta 1935)

### Pelaajat

* Eniten otteluita: Francesco Totti – **785 ottelua**
* Eniten maaleja: Francesco Totti – **307 maalia**

Edustusjoukkue
--------------

*Päivitetty 25. maaliskuuta 2024.*

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
| **Maalivahdit** |
| 01 Portugali Rui Patrício |
| 63 Italia Pietro Boer |
| 99 Serbia Mile Svilar |
| **Puolustajat** |
| 02 Alankomaat Rick Karsdorp |
| 03 Espanja Dean Huijsen *(lainalla Juventuksesta)* |
| 05 Norsunluurannikko Evan Ndicka |
| 06 Englanti Chris Smalling |
| 14 Espanja Diego Llorente *(lainalla Leedsistä)* |
| 19 Turkki Zeki Çelik |
| 23 Italia Gianluca Mancini |
| 37 Italia Leonardo Spinazzola |
| 43 Tanska Rasmus Kristensen *(lainalla Leedsistä)* |
| 69 Espanja Angeliño *(lainalla RB Leipzigista)* |

 | 

|  |
| --- |
| **Keskikenttäpelaajat** |
| 04 Italia Bryan Cristante |
| 07 Italia Lorenzo Pellegrini (C) |
| 16 Argentiina Leandro Paredes |
| 20 Portugali Renato Sanches *(lainalla PSG:stä)* |
| 22 Algeria Houssem Aouar |
| 52 Italia Edoardo Bove |
| 59 Puola Nicola Zalewski |
| **Hyökkääjät** |
| 09 Englanti Tammy Abraham |
| 17 Iran Sardar Azmoun *(lainalla Leverkusenista)* |
| 21 Argentiina Paulo Dybala |
| 35 Italia Tommaso Baldanzi |
| 90 Belgia Romelu Lukaku *(lainalla Chelseasta)* |
| 92 Italia Stephan El Shaarawy |

 |

Entisiä pelaajia
----------------

|  |  |  |  |  |  |  |
| --- | --- | --- | --- | --- | --- | --- |
| * Brasilia Aldair
* Italia Amedeo Amadei
* Italia Carlo Ancelotti
* Italia Sergio Andreoli
* Argentiina Abel Balbo
* Argentiina Gabriel Batistuta
* Italia Fulvio Bernardini
* Italia Aldo Bet
* Puola Zbigniew Boniek
* Italia Luigi Brunella
* Brasilia Cafu
* Ranska Vincent Candela
* Italia Amedeo Carboni
* Italia Amos Cardarelli
* Italia Sergio Carpanesi
* Italia Antonio Cassano
* Italia Marco Cassetti
* Brasilia Toninho Cerezo
* Italia Giovanni Cervone
* Argentiina Arturo Chini Luduena
* Romania Cristian Chivu
* Italia Bruno Conti
* Italia Paolo Conti
* Italia Franco Cordova
* Italia Giulio Corsini
 |   | * Italia Aristide Coscia
* Italia Raffaele Costantino
* Italia Fabio Cudicini
* Italia Dino Da Costa
* Ruotsi Martin Dahlin
* Italia Daniele De Rossi
* Italia Giancarlo De Sisti
* Italia Marco Delvecchio
* Italia Stefano Desideri
* Italia Agostino Di Bartolomei
* Italia Luigi Di Biagio
* Brasilia Doni
* Bosnia ja Hertsegovina Edin Džeko
* Brasilia Émerson
* Brasilia Paulo Falcão
* Italia Cesare Fasanelli
* Argentiina Federico Fazio
* Italia Attilio Ferraris
* Italia Alessandro Florenzi
* Uruguay Daniel Fonseca
* Italia Alfio Fontana
* Italia Andrea Gadaldi
* Italia Manuel Gerolin
* Uruguay Alcides Ghiggia
* Italia Giuseppe Giannini
 |   | * Italia Alberto Ginulfi
* Italia Luigi Giuliano
* Italia Enrico Guaita
* Espanja Josep Guardiola
* Saksa Thomas Häßler
* Italia Giacomo Losi
* Italia Domenico Maggiora
* Brasilia Mancini
* Argentiina Pedro Manfredini
* Kreikka Kóstas Manolás
* Italia Guido Masetti
* Ranska Philippe Mexès
* Italia Vincenzo Montella
* Belgia Radja Nainggolan
* Italia Sebastiano Nela
* Ruotsi Gunnar Nordahl
* Italia Emidio Oddi
* Italia Alberto Orlando
* Italia Luciano Panetti
* Argentiina Michelangelo Pantò
* Italia Christian Panucci
* Italia Franco Peccenini
* Italia Simone Perrotta
* Italia Paolo Pestrin
* Italia Fabio Petruzzi
 |   | * Italia Giovanni Piacentini
* Chile David Pizarro
* Bosnia ja Hertsegovina Miralem Pjanić
* Italia Pierino Prati
* Italia Roberto Pruzzo
* Italia Ubaldo Righetti
* Italia Fosco Risorti
* Italia Ruggiero Rizzitelli
* Italia Francesco Rocca
* Italia Elvio Salvori
* Argentiina Walter Samuel
* Italia Sergio Santarini
* Italia Francesco Scaratti
* Italia Giosuè Stucchi
* Brasilia Rodrigo Taddei
* Italia Franco Tancredi
* Italia Antonio Tempestilli
* Italia Damiano Tommasi
* Italia Francesco Totti
* Italia Arcadio Venturi
* Italia Pietro Vierchowod
* Italia Rodolfo Volk
* Montenegro Mirko Vučinić
* Saksa Rudi Völler
* Kamerun Pierre Womé
 |

Päävalmentajat kautta aikain
----------------------------

|  |  |  |  |  |
| --- | --- | --- | --- | --- |
| * Englanti William Garbutt (1927–1929)
* Italia Guido Baccani (1929–1930)
* Yhdistynyt kuningaskunta Francis Burgess (1930–1932)
* Itävalta Jonas Baar (1932–1933)
* Unkari Lajos Kovacs (1933–1934)
* Italia Luigi Barbesino (1934–1938)
* Italia Guido Ara (1938–1939)
* Unkari Alfréd Schaffer (1939–1942)
* Unkari Gesa Kertesz (1942–1943)
* Italia Guido Masetti (1943–1945)
* Italia Giovanni Degni (1945–1947)
* Unkari Imre Senkey (1947–1948)
* Italia Luigi Brunella (1948–1949)
* Italia Fulvio Bernardini (1949–1950)
* Italia Adolfo Baloncieri (1950)
* Italia Pietro Serantoni (1950)
* Italia Guido Masetti (1950–1951)
* Italia Giuseppe Viani (1951–1953)
* Italia Mario Varglien (1953–1954)
* Englanti Jesse Carver (1954–1956)
* Unkari György Sárosi (1956)
* Italia Guido Masetti (1956–1957)
* Unkari Alel Stock (1957–1958)
* Ruotsi Gunnar Nordahl (1958–1959)
* Unkari György Sárosi (1959–1960)
* Italia Alfredo Foni (1960–1961)
* Argentiina Luis Carniglia (1961–1963)
* Italia Alfredo Foni (1963)
* Albania Naim Krieziu (1963)
* Espanja Luis Mirò (1963–1965)
* Argentiina Juan Carlos Lorenzo (1965–1966)
 |   | * Italia Oronzo Pugliese (1966–1968)
* Argentiina Helenio Herrera (1968–1970)
* Italia Luciano Tessari (1970–1971)
* Argentiina Helenio Herrera (1971–1972)
* Italia Tonino Trebiciani (1972–1973)
* Italia Manlio Scopigno (1973–1974)
* Ruotsi Nils Liedholm (1974–1978)
* Italia Gustavo Giagnoni (1978–1979)
* Italia Ferruccio Valcareggi (1979–1980)
* Ruotsi Nils Liedholm (1980–1984)
* Ruotsi Sven-Göran Eriksson (1984–1986)
* Brasilia Angelo Sormani (1986–1988)
* Ruotsi Nils Liedholm (1988)
* Italia Luciano Spinosi (1988–1989)
* Italia Gigi Radice (1989–1990)
* Italia Ottavio Bianchi (1990–1992)
* Jugoslavian liittotasavalta Vujadin Boškov (1992–1993)
* Italia Carlo Mazzone (1993–1996)
* Argentiina Carlos Bianchi (1996)
* Ruotsi Nils Liedholm (1996)
* Italia Ezio Sella (1996–1997)
* Tšekki Zdeněk Zeman (1997–1999)
* Italia Fabio Capello (1999–2004)
* Italia Cesare Prandelli (2004)
* Saksa Rudi Völler (2004)
* Italia Luigi Delneri (2004–2005)
* Italia Bruno Conti (2005)
* Italia Luciano Spalletti (2005–2009)
* Italia Claudio Ranieri (2009–2011)
* Italia Vincenzo Montella (2011)
* Espanja Luis Enrique (2011–2012)
 |   | * Tšekki Zdeněk Zeman (2012–2013)
* Italia Aurelio Andreazzoli (2013)
* Ranska Rudi Garcia (2013–2016)
* Italia Luciano Spalletti (2016–2017)
* Italia Eusebio Di Francesco (2017–2019)
* Italia Claudio Ranieri (2019)
* Portugali Paulo Fonseca (2019–2021)
* Portugali José Mourinho (2021–2024)
* Italia Daniele De Rossi (2024–)
 |

Puheenjohtajat kautta aikain
----------------------------

|  |  |  |  |  |
| --- | --- | --- | --- | --- |
| * Italo Foschi (1927–1928)
* Renato Sacerdoti (1928–1934)
* Vittorio Scialoja (1934–1935)
* Igino Bettini (1935–1941)
* Edgardo Bazzini (1941–1943)
* Pietro Baldassarre (1943–1949)
* Pier Carlo Restagno (1949–1950)
* Romolo Vaselli (1950–1951)
* Renato Sacerdoti (1951–1958)
* Anacleto Gianni (1958–1962)
 |   | * Francesco Marini-Dettina (1962–1968)
* Franco Evangelisti (1965–1968)
* Francesco Ranucci (1968–1969)
* Alvaro Marchini (1969–1971)
* Gaetano Anzalone (1971–1979)
* Dino Viola (1979–1991)
* Giuseppe Ciarrapico (1991–1993)
* Ciro Di Martino (1993)
* Francesco Sensi (1993–2008)
* Rosella Sensi (2008–2011)
 |   | * Thomas R. DiBenedetto (2011–2012)
* James Pallotta (2012–2020)
* Dan Friedkin (2020–)
 |

Lähteet
-------

1. ↑  Tutti i Presidenti della Roma *almanaccogiallorosso.it*. Viitattu 7.5.2017. (italiaksi)
2. ↑  CONCLUSO CONTRATTO PER L’ACQUISTO DELLA PARTECIPAZIONE DI CONTROLLO DI AS ROMA S.P.A.
3. ↑  Rosella Sensi leaves Roma board
4. ↑  Roma announce Di Benedetto as new president
5. ↑  Luis Enrique ends Roma experiment
6. ↑  Roma name Zeman as new coach (Arkistoitu – Internet Archive)
7. ↑  A.S. Roma has new chairman
8. ↑  AS Roma confirm new stadium location
9. ↑  Die Roma zieht die Reißleine und feuert Zeman
10. ↑  Laaksonen, Antti: AS Roma teki häkellyttävää historiaa  1.11.2013. YLE. Viitattu 11.3.2014.
11. ↑  AS Roma - Record-breaking games Transfermarkt. Viitattu 11.11.2021.
12. ↑  AS Roma - Record-holding players Transfermarkt. Viitattu 11.11.2021.
13. ↑  AS Roma - Rosa e Staff AS Roma. Viitattu 25.3.2024. (italiaksi)

Aiheesta muualla
----------------

* Seuran viralliset sivut (italiaksi) (englanniksi)
* Seuran kannattajien sivut (italiaksi)
* AS Roman uutissivut Paitsiossa (Arkistoitu – Internet Archive)
* Ultras AS Roma - Videoblog
* AS Roma -esittely Urheiluviikosta (Arkistoitu – Internet Archive)

  

Mestarien liiga 2017–2018
**Pudotuspelivaiheeseen selviytyneet joukkueet**  

Espanja Barcelona |
Sveitsi Basel | 
Saksa Bayern München | 
Turkki Beşiktaş | 
Englanti Chelsea | 
Italia Juventus | 
Englanti Liverpool | 
Englanti Manchester City | 
Englanti Manchester United | 
Portugali Porto | 
Ranska PSG | 
Espanja Real Madrid | 
Italia Roma | 
Espanja Sevilla | 
Ukraina Šah’tar Donetsk | 
Englanti Tottenham

Serie A 2023–2024
 Atalanta |  Bologna |  Cagliari |  Empoli |  Fiorentina |  Frosinone |  Genoa |  Inter |  Juventus |  Lazio |  Lecce |  Milan |  
 Monza |  Napoli |  Roma | Salernitana |  Sassuolo |  Torino |  Udinese |  Verona